อภิสิทธิ์ เตรียมแจงเจโทรแก้ปัญหามาบตาพุดพรุ่งนี้
นายกฯ พร้อมแจงเจโทร ถึงแนวทางแก้ปัญหามาบตาพุดพรุ่งนี้ สร้างความเชื่อมั่นนักลงทุนญี่ปุ่น มั่นใจแนวไขชัดเจนขึ้นภายใน 6 เดือน
18 ม.ค. 2553

นายกฯ พร้อมแจงเจโทร ถึงแนวทางแก้ปัญหามาบตาพุดพรุ่งนี้ สร้างความเชื่อมั่นนักลงทุนญี่ปุ่น มั่นใจแนวไขชัดเจนขึ้นภายใน 6 เดือน
นายอภิสิทธิ์ เวชชาชีวะ นายกรัฐมนตรี เปิดเผยว่า พรุ่งนี้ (19 ม.ค.) ประธานองค์การส่งเสริมการค้าต่างประเทศของญี่ปุ่น (เจโทร) จะเข้าพบ ซึ่งตนจะใช้โอกาสนี้ในการชี้แจงและทำความเข้าใจกับนักลงทุนญี่ปุ่นถึงแนวนโยบายและขั้นตอนการแก้ไขปัญหาการลงทุนในนิคมอุตสาหกรรมมาบตาพุด
ทั้งนี้เชื่อมั่นว่า แนวทางแก้ปัญหาจะชัดเจนภายใน 6 เดือน โดยในอีก 2 เดือน หลังจากมีองค์กรอิสระจะสามารถให้ความเห็นได้ สำหรับการจัดทำรายงานผลกระทบด้านสุขภาพ(HIA) นั้น จะต้องพิจารณาไปตามข้อเท็จจริง ทั้งนี้ผู้ประกอบการในนิคมอุตสาหกรรมมาบตาพุดต้องให้ความร่วมมือเร่งนำเสนอรายงานดังกล่าวเข้ามา
อย่างไรก็ตาม รัฐบาลไม่สามารถประเมินมูลค่าความเสียหายทั้งหมดการการถูกชะลอโครงการลงทุนตามคำสั่งศาลปกครองได้ เนื่องจากศาลอาจมีคำสั่งเปลี่ยนแปลงในแต่ละโครงการที่จะส่งผลให้บางโครงการสามารถเดินหน้าต่อ และทำให้มูลค่าความเสียหายสามารถปรับลดลงมาได้